สวัสดีค่ะ ตอนนี้ ปจด หายไป 10 วันแล้วค่ะ ตรวจสองรอบก็ไม่ขึ้นสองขีด ปจด ล่าสุดมา 16/4/61-19/4/61 ช่วงวันไข่ตกวันที่ 3-4 พฤษภาคม ค่ะ แบบนี้จะมีโอกาสตั้งครรภ์ไหมคะ ปล. อายุ 41 ปีค่ะ
สวัสดีค่ะ การที่ประจำเดือนขาดหายไป 10 วัน อาจเกิดจาก1. การตั้งครรภ์ แต่หากได้ตรวจหาการตั้งครรภ์เมื่อประจำเดือนขาดไปแล้ว พบขึ้นเพียง 1 ขีด ก็แสดงว่าไม่มีการตั้งครรภ์เกิดขึ้นค่ะ2. มีความเครียด การทำงานหนัก ออกกำลังกายหักโหม พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นรวดเร็ว3. มีการเจ็บป่วยไม่สบาย เช่น ไข้หวัด ท้องเสียแนะนำให้รอประจำเดือนไปก่อนค่ะ หากประจำเดือนยังคงไม่มานานเกิน 3 เดือน อาจเกิดจากมีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำมีพังผืดเกิดขึ้นในมดลูก จากการเคยมีมดลูกอักเสบมีเนื้องอกของต่อมใต้สมอง หรือรังไข่เสื่อมก่อนกำหนด เป็นต้นส่วนโอกาสในการตั้งครรภ์ในคนอายุ 41 ปีนั้น ก็จะน้อยกว่าผู้หญิงอายุน้อยๆ ค่ะ แต่ก็ยังมีโอกาสได้อยู่ค่ะ